text: Han eeelsker Cliff Richard
  05 august 2016 kl. 15.10
  69-årig tidligere skolelærer har Cliff tatoveret i sit fanhjerte.
  Når poplegenden Cliff Richard lørdag i Vejle giver eneste danmarkskoncert i denne omgang, er Mogens Troelsen fra Bredsten stensikkert blandt publikum.
  Foran alle andre står der Cliff med megabogstaver tværs gennem Mogens´ fanhjerte. I 55 år, siden han var fjorten, har han været Cliff-fan.
  Lige så længe har Mogens Troelsen købt alt det Cliff Richard-materiale, han kunne komme i nærheden af. Vinylplader, CD´er , DVD`er, bøger, hvad har vi – Mogens har det.
  - Cliff har en fantastisk sangstemme, han vælger melodiøse sange og han er et venligt og imødekommende menneske, siger Mogens Troelsen om sit store idol.
  De to har mødt hinanden 27 gange. Lørdag i Vejle bliver  nr. 28, hvis Mogens får sin drøm opfyldt.
  Hør Mogens Troelsen fortælle om sine møder med Cliff i videoen øverst i artiklen.
  